CELEX: 62008CN0550
Language: et
Date: 2008-12-11 00:00:00
Title: Kohtuasi C-550/08: Eelotsusetaotlus, mille esitas Finanzgericht München (Saksamaa) 11. detsembril 2008 — British American Tobacco (Germany) GmbH versus Hauptzollamt Schweinfurt

21.3.2009   
            
            
               ET
            
            
               Euroopa Liidu Teataja
            
            
               C 69/19
            
         Eelotsusetaotlus, mille esitas Finanzgericht München (Saksamaa) 11. detsembril 2008 — British American Tobacco (Germany) GmbH versus Hauptzollamt Schweinfurt
   (Kohtuasi C-550/08)
   (2009/C 69/34)
   Kohtumenetluse keel: saksa
   Eelotsusetaotluse esitanud kohus
   Finanzgericht München
   Põhikohtuasja pooled
   
      Kaebuse esitaja: British American Tobacco (Germany) GmbH
   
      Vastustaja: Hauptzollamt Schweinfurt
   Eelotsuse küsimused
   
               1.
            
            
               Kas nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (1) artikli 5 lõike 2 esimest taanet tuleb tõlgendada selliselt, et väljastpoolt Euroopa Ühendust pärineva aktsiisiga maksustatava kauba suhtes, millele kohaldatakse määruse (EMÜ) nr 2913/92 (tolliseadustik) artikli 84 lõike 1 punkti a alusel seestöötlemise protseduuri, on ka siis aktsiis peatatud, kui see toodetakse alles aktsiisiga mittemaksustatud kaupadest seestöötlemise protseduuri raames pärast nende kaupade eksporti, mistõttu vastavalt direktiivi 92/12/EMÜ 15. põhjendusele ei ole tarvis kauba liikumise puhul kasutada direktiivi 92/12/EMÜ artikli 18 lõike 1 kohast saatedokumenti?
            
         
               2.
            
            
               Kui vastus esimesele küsimusele on eitav:
               Kas direktiivi 92/12/EMÜ artikli 15 lõiget 4 tuleb tõlgendada selliselt, et tõendi, et kaubasaaja on aktsiisiga maksustatava kauba vastu võtnud, võib esitada ka muul moel kui direktiivi 92/12/EMÜ artiklis 18 nimetatud saatedokumendiga?
            
         
      (1)  EÜT L 76, lk 1; ELT eriväljaanne 09/01, lk 179.